**Anexa la HCL nr .... din .....**

**Act aditional nr. 1 la**

Acordul de parteneriat pentru realizarea obiectivului de investitii

**“****Pasaj denivelat pe DN17 intersectie cu DN17C (Str. Lucian Blaga), Municipiul Bistriţa”**

##### **Părţile Acordului de parteneriat:**

1. ***Compania Națională de Administrare a infrastructurii Rutiere S.A. (abreviat C.N.A.I.R.),*** companie strategică de interes național, care se organizează şi funcționează în condițiile O.U.G. nr. 84/2003 pentru înființarea Companiei Naționale de Administrare a Infrastructurii Rutiere - S.A. prin reorganizarea Regiei Autonome "Administrația Națională a Drumurilor din România", cu modificările şi completările ulterioare, cu sediul în București, Sectorul 1, bd. Dinicu Golescu nr. 38, codul fiscal RO16054368, în calitate de *Beneficiar*, ca titular al dreptului de implementare, denumită **Partener 1 și Lider de parteneriat,** reprezentată prin dl. Cristian PISTOL, Director General, pe de o parte,

si

1. ***Unitatea Administrativ-Teritorială Municipiul Bistriţa***, ***judetul Bistriţa-Năsăud***, cu sediul în Municipiul Bistriţa, Piata Centrală nr. 6, judetul Bistriţa-Năsăud, cod postal 420040, cod fiscal 4347569, in calitate de *Implementator*, denumita **Partener 2**, reprezentată prin dl. Gabriel LAZANY, Primar, pe de alta parte

**Având în vedere**:

* Acordul de parteneriat incheiat pentru realizarea obiectivului de investitii “Pasaj denivelat pe DN17 intersectie cu DN17C (Str. Lucian Blaga), Municipiul Bistriţa”, înregistrat în cadrul CNAIR S.A. cu nr. 92/33337/03.04.2025 si in cadrul U.A.T. Municipiul Bistriţa, judetul Bistriţa-Năsăud cu nr. 33296/03.04.2025, in temeiul OUG 124/2021;
* Adresa Ministerului Transporturilor si Infrastructurii nr. 17256/2103 din 06.06.2025, prin care, in temeiul art. 2 alin. (4) din Legea nr. 255/2010 privind exproprierea pentru cauza de utilitate publica, necesara realizarii unor obiective de interes national, judetean si local, cu modificarile si completarile ulterioare, in scopul accelerarii procesului de implementare a proiectului cu finantare nerambursabila, isi exprima acordul privind efectuarea exproprierilor aferente obiectivului de investitii mentionat anterior, in numele si pe seama Statului Roman, de catre U.A.T. Municipiul Bistriţa, judetul Bistriţa-Năsăud.
* Prevederile O.U.G. nr. 41 din 19 august 2025 pentru instituirea unor măsuri în domeniul gestionării investițiilor finanțate din Planul național de redresare și reziliență și din fonduri publice naționale;
* Data-limita a perioadei de eligibilitate a cheltuielilor aferente PNRR 2021-2026, respectiv luna iulie 2026, fapt care a condus la necesitatea comutarii sursei de finantare obiectivului de investitii din PNRR in PT 2021-2027;
* Memorandumul aprobat in Sedinta de Guvern din data de 18.09.2025 cu tema: Autorizarea continuării contractelor / deciziilor / ordinelor de finanțare / contractelor de achiziție / procedurilor de achiziție care intră sub incidența prevederilor O.U.G nr. 41/2025 pentru instituirea unor măsuri în domeniul gestionării investițiilor finanțate din Planul național de redresare și reziliență și din fonduri publice naționale, aflate în responsabilitatea Ministerului Transporturilor și Infrastructurii din cadrul Componentei 4 - Transport Sustenabil. Astfel, proiectele care urmează a fi eliminate din PNRR, inclusiv prezentul proiect, vor fi incluse în Programul Transport (PT). Aceste proiecte vor fi incluse în exercițiul financiar curent, iar cele care nu vor fi finalizate până la sfârșitul acestui cadru vor putea fi fazate odată cu începerea noului cadru financiar multianual, la 1 ianuarie 2028;
* Adresa MTI-DGPET nr. 31129/04.12.2025, prin care se valideaza oportunitatea includerii in lista de actiuni eligibile in cadrul Programului Transport 2021 – 2027 a pasajelor rutiere din cadrul **Priorității 1** (*Propuneri pasaje rutiere denivelate cu finantare din PT 2021 - 2027 - octombrie 2025*) și **Priorității 2** (*Propuneri pasaje rutiere denivelate cu finantare din PT 2021 - 2027 - Noiembrie 2025 - proiectare finalizata, indicatori tehnico - economici aprobati si licitatii atribuire contracte proiectare si executie in derulare*), respectiv includerea prezentului obiectiv de investitii in cadrul listei aferente **Prioritatii 2**.

**În temeiul**:

* Art. 33 din O.U.G. nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Prevederilor H.G. nr. 829 din 27 iunie 2022 pentru aprobarea [Normelor metodologice](https://legislatie.just.ro/Public/DetaliiDocumentAfis/256870) de aplicare a [Ordonanței de urgență a Guvernului nr. 133/2021](https://legislatie.just.ro/Public/DetaliiDocumentAfis/249731) privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Prevederilor Art. XV (1) din O.U.G. nr. 83/2016 privind unele măsuri de eficientizare a implementării proiectelor de infrastructură de transport, unele măsuri în domeniul transporturilor, precum şi pentru modificarea şi completarea unor acte normative;
* Art. 2 alin. (4) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare;
* Prevederilor art. 12 alin. (2) din Acordul de parteneriat, potrivit cărora modificarea anumitor clauze se va conveni prin act aditional;
* Hotărârii Consiliului Local al Municipiului Bistriţa, judetul Bistriţa-Năsăud nr. … din …….

**In scopul:**

* Comutarii sursei de finantare aferenta obiectivului de investitii din PNRR in PT 2021-2027, respectiv depunerea spre finanțare din fonduri europene alocate in perioada de programare Programul Transport 2021-2027;
* Accelerarii procesului de implementare a proiectului cu finantare nerambursabila, in conformitate cu prevederile art. 4 din acordul de parteneriat.

***Părțile semnatare convin încheierea prezentului Act Adițional, prin care hotărăsc modificarea si completarea Acordului de parteneriat, dupa cum urmeaza:***

**Art. 2. Articolul 2 “Obiectul Acordului de parteneriat” se modifica si va avea urmatorul continut:**

##### **Obiectul Acordului de parteneriat**

* 1. Obiectul Acordului de parteneriat este realizarea de proiecte pentru dezvoltarea infrastructurii de transport de natura variantelor ocolitoare, drumurilor de legătură la drumurile naționale, autostrăzilor, drumurilor expres, drumurilor alternative ca soluții pentru descongestionarea de trafic rutier, inclusiv modernizarea, reabilitarea acestora.
  2. Scopul Acordului de parteneriat aferent proiectului “Pasaj denivelat pe DN17 intersectie cu DN17C (Str. Lucian Blaga), Municipiul Bistriţa” este acela de a implementa proiectul în cadrul PT 2021-2027.
  3. Acest Acord de parteneriat este parte integrantă din Contractul de finanţare, ca anexă a acestuia.

**Art. 3. Articolul 3 “Principiile de bună practică ale Acordului de parteneriat” se modifica si va avea urmatorul continut:**

##### **Principiile de bună practică ale Acordului de parteneriat**

* 1. Părțile trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat. În acest sens, părțile vor numi o echipă mixtă de proiect, prin decizie emisă de Partenerul 1, în baza propunerilor Partenerilor.
  2. Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.
  3. Părțile trebuie să implementeze activităţile cu respectarea celor mai înalte standarde profesionale şi de etică.
  4. Părțile sunt obligate să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.
  5. Părțile înțeleg și acceptă faptul că vor răspunde individual față de Autoritate de Management PT, pentru realizarea angajamentelor asumate de fiecare dintre aceștia în implementarea proiectului conform Cererii de finanțare si prezentului Acord de Parteneriat.

##### **Art. 4. Articolul 4 “Roluri şi responsabilităţi în implementarea proiectului” se modifica si va avea urmatorul continut:**

##### **Art. 4. Roluri şi responsabilităţi în implementarea proiectului**

* 1. Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – documentul principal în stabilirea principalelor activități asumate de fiecare partener:

|  |  |  |  |
| --- | --- | --- | --- |
| **Organizaţia** | **Descrierea activităţilor/subactivităților derulate de fiecare partener, în vederea obținerii fiecărui rezultat în parte** | **Rezultate ale proiectului**  **(la care contribuie fiecare partener)** | **Valoarea totală eligibilă alocată fiecărui partener și % din valoarea totală eligibilă a proiectului**  **(lei/%)** |
| **Partener 1** | Asigurarea suportului necesar aprobarii prin O.M.T.I. / H.G. a indicatorilor tehnico – economici rezultati in urma elaborarii Studiului de Fezabilitate | Avizarea in baza documentatiilor elaborate de catre Partenerul 2 in cadrul CTE CNAIR SA, CTE MTI, CTE IM si promovare O.M.T.I. / H.G. de aprobare a indicatorilor tehnico – economici | Personal propriu |
| Derularea procesului de accesare a finanțării nerambursabile | Elaborarea și depunerea aplicației de finanțare | Personal propriu, cu suportul Partenerului 2 |
| Derularea procesului de rambursare pentru cheltuielile efectuate de catre Partenerul 1 | Elaborarea și depunerea cererilor de rambursare a cheltuielilor aferente Partenerului 1 | Personal propriu |
| Monitorizarea și urmărirea lucrărilor executate pentru proiectele de infrastructură - Verificarea prin sondaj, de catre CNAIR, prin Directia Calitate si CESTRIN, a lucrarilor executate | Respectarea calitativă și cantitativă a lucrărilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Participarea la recepția obiectivului | Proces Verbal de recepție la terminarea lucrărilor | CNAIR, în calitate de partener, va fi notificat cu privire la recepția lucrărilor, urmand a avea calitatea de invitat |
| Preluarea în administrare a obiectivului | Ulterior recepției finale | CNAIR va prelua investiția rezultata, pe baza de delegație din partea ministerului de resort, în numele și pe seama statului român |
| **Partener 2** | Asigurarea asistentei tehnice de specialitate in scopul promovarii O.M.T.I. / H.G. de aprobare a indicatorilor tehnico-economici | Elaborarea si sustinerea documentatiilor specifice pentru derularea procedurilor de avizare: CTE CNAIR SA, CTE MTI, CTE IM si promovarea O.M.T.I. / H.G. de aprobare a indicatorilor tehnico-economici | Personal propriu |
| Întocmirea documentațiilor cadastrale | Finalizarea procesului de expropriere prin stabilirea situatiei juridice a terenului | Se va stabili la momentul depunerii aplicației de finanțare |
| Exproprierea pentru utilitate publică | U.A.T. Municipiul Bistriţa, în numele și pe seama Statului Român, va efectua exproprierea prin promovarea unor hotărâri ale Consiliului Local al U.A.T. Municipiul Bistriţa și a deciziei de expropriere, în baza documentelor de identificare a proprietarilor și a raportului de evaluare realizate in cadrul Studiului de Fezabilitate elaborat de catre U.A.T. Municipiul Bistriţa. Autoritatea publică locală parteneră va aloca contravaloarea sumelor necesare acordării despăgubirilor proprietarilor afectați de expropriere, urmând ca acestea să fie recuperate din fondurile aferente Proiectului. | Se va stabili la momentul depunerii aplicației de finanțare |
| Contractarea serviciilor de realizare a auditului de siguranță rutieră | Realizarea auditului de siguranță rutieră pentru:  Etapa 1 – Studiu de fezabilitate  Etapa 2 – Proiect Tehnic  Etapa 3 – Anterior recepției  Etapa 4 – Ulterior recepției | Se va stabili la momentul depunerii aplicației de finanțare |
| Derularea procesului de obtinere avize si acorduri | Obtinere avize si acorduri | Se va stabili la momentul depunerii aplicației de finanțare |
| Derularea procesului de rambursare pentru cheltuielile efectuate de catre Partenerul 2 | Elaborarea și depunerea cererilor de rambursare a cheltuielilor aferente Partenerului 2 | Personal propriu |
| Derularea procedurilor de achiziție, în calitate de autoritate contractantă, pentru contractarea serviciilor de elaborare S.F., supervizare, proiectării și execuției lucrărilor, măsurilor de publicitate privind finanţarea din PT, precum și pentru alte achiziții necesare implementării obiectivului de investitii, inclusiv încheierea și derularea contractelor aferente Proiectului ”**Pasaj denivelat pe DN17 intersectie cu DN17C (Str. Lucian Blaga), Municipiul Bistriţa**” | Semnarea contractelor de:   1. Elaborare studiu de fezabilitate; 2. Supervizare; 3. Proiectare si execuție lucrări; 4. Măsuri de publicitate privind finanțarea din PT 2021-2027; 5. Ajustarea preturilor; 6. Asistenta tehnica. | Se va stabili la momentul depunerii aplicației de finanțare |
| Lucrari de întreținere curentă și periodică, pe timp de vară si iarnă | Activitati de întretinere curentă şi periodică, pe timp de vară şi iarnă | Partenerul 2 este responsabil pentru contractarea / efectuarea activităţilor de întretinere curentă şi periodică, pe timp de vară şi iarnă a obiectivului de investitii până la preluarea în administrare de către Partenerul 1 (C.N.A.I.R.) a obiectivului de investiții conform prevederilor legale |
| Monitorizarea și implementarea Proiectului | Îndeplinirea indicatorilor definiți prin contractul de finanțare (aplicația de finanțare) | Se va stabili la momentul depunerii aplicației de finanțare |
| Monitorizarea și urmărirea serviciilor/lucrărilor executate pentru proiectele de infrastructură | Respectarea calitativă și cantitativă a serviciilor / lucrărilor, conform documentației tehnice și normelor aplicabile | Pe tot parcursul desfășurării execuției necesare Proiectului |
| Decontarea serviciilor/ lucrărilor executate de către prestatorii de servicii/ antreprenori | Derularea formalităților necesare | Personal propriu |
| Întocmirea și supunerea spre aprobare a proceselor- verbale de recepție la terminarea lucrărilor în condițiile prevăzute de lege - Recepția obiectivului | Proces verbal de recepție la terminarea lucrărilor | CNAIR va fi inclusă ca invitat în procedura de recepție |
| Monitorizare pe perioada de garanție a lucrărilor. În perioada de garanție, răspunde de implementarea Proiectului de infrastructură rutieră la standardele de calitate prevăzute de legislația în vigoare și își asumă întreaga responsabilitate pentru respectarea prevederilor legale, normelor tehnice, precum și a oricăror alte reglementări în vigoare pentru implementarea Proiectelor de infrastructură rutieră | Proces Verbal de recepție finală a lucrărilor | CNAIR va fi inclusă ca invitat în procedura de recepție |
| Alte categorii de activități care sunt necesare pentru a asigura implementarea proiectelor de infrastructură de transport rutier | Derularea, recepția și utilizarea în condiții legale a obiectivului. | Partenerul 2 și CNAIR vor participa, în limitele legii și ale Acordului de parteneriat la desfășurarea oricăror operațiuni necesare atingerii obiectivelor și indicatorilor din Cererea de finanțare |

* 1. Responsabilități și angajamente financiare între parteneri

Partenerii vor asigura contribuţia la cheltuielile eligibile ale proiectului aşa cum este precizat în Cererea de finanţare

|  |  |
| --- | --- |
| **Organizaţia** | **Contribuţia (unde este cazul)** |
| Partener 1  C.N.A.I.R. S.A. | Valoarea contribuției la valoarea totală a proiectului (în lei și %):  Se va defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PT 2021-2027 |
| Partener 2  U.A.T. Municipiul Bistriţa,  jud. Bistriţa-Năsăud | Valoarea contribuției la valoarea totală a proiectului (în lei și %):  Se va defini la momentul depunerii aplicației de finanțare, respectiv solicitarii formularului nr. 1 privind eligibilitatea cheltuielilor in cadrul PT 2021-2027 |

În plus, fiecare partener va asigura îndeplinirea sarcinilor prezentate la *Articolul 6. Drepturile si obligațiile partenerilor/beneficiarului.*

* 1. Informații despre conturile bancare

|  | IBAN | Cont | Banca | Sucursala | Adresa sucursala | Alte info. |
| --- | --- | --- | --- | --- | --- | --- |
| Partener 1  **C.N.A.I.R. S.A.** | Se vor defini la momentul depunerii aplicatiei de finantare | | | | | |
| Partener 2  **U.A.T. Municipiul Bistriţa,**  **jud. Bistriţa-Năsăud** | Se vor defini la momentul depunerii aplicatiei de finantare | | | | | |

Responsabilitățile privind derularea fluxurilor financiare sunt conforme cu prevederile HG nr. 829/27.06.2022 privind aprobarea normelor metodologice de aplicare a prevederilor OUG nr. 133/2021 privind gestionarea financiară a fondurilor europene pentru perioada de programare 2021-2027, cu modificările și completările ulterioare.

**Art. 5. Articolul 5 “Perioada de valabilitate a Acordului de parteneriat” se modifica si va avea urmatorul continut:**

##### **Art. 5 Perioada de valabilitate a Acordului de parteneriat**

Perioada de valabilitate a Acordului de parteneriat începe la data semnării prezentului Acord de parteneriat și încetează la data la care Contractul de Finanțare aferent proiectului își încetează valabilitatea sau în alt mod prevăzut de lege.

**Art. 6. Articolul 6 “Drepturile şi obligațiile partenerilor/beneficiarului” se modifica si va avea urmatorul continut:**

##### **Art. 6. Drepturile şi obligațiile partenerilor/ beneficiarului**

**6.1. Drepturile partenerilor**

1. Partenerii au dreptul să solicite furnizarea oricăror informaţii şi documente legate de proiect, inclusiv în scopul elaborării rapoartelor de progres și a cererilor de rambursare.
2. Partenerii au dreptul de a solicita rambursarea cheltuielilor angajate ca eligibile conform rolului deținut în proiect.

**6.2. Obligaţiile partenerilor/ beneficiarului**

1. Beneficiarul va pregăti cererea de finanţare, cu suportul administrativ al Partenerului 2.
2. Partenerii se vor asigura că îndeplinesc conditiile de capacitate administrativa prevazute in Ghidul Solicitantului aferent PT 2021-2027.
3. Partenerii se vor asigura ca documentatiile ce urmeaza a fi elaborate se conformeaza rigorilor impuse pentru asigurarea eligibilitatii cheltuielilor obiectivului in cadrul proiectelor finantate din Instrumente Structurale.
4. Fiecare Partener este obligat să furnizeze orice informaţii de natură tehnică sau financiară legate de proiect, solicitate de către lider, AM, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale și să asigure toate condițiile pentru efectuarea verificărilor la fața locului.
5. Beneficiarul va elabora și semna cererea de finanţare, contractul de finanţare și cererile de rambursare a cheltuielilor aferente Partenerului 1.
6. Partenerii sunt responsabili pentru elaborarea rapoartelor de progres și a cererilor de rambursare precum și pentru verificarea cheltuielilor efectuate in calitate de parteneri și a tuturor documentelor justificative întocmite de către aceștia.
7. Partenerul 2 va înainta Partenerului 1 toate documentele justificative necesare pentru elaborarea rapoartelor de progres lunar, etc.
8. Partenerii vor înainta AM cererile de rambursare, împreună cu documentele justificative, rapoartele de progres etc., conform prevederilor legale incidente și ale contractului de finanțare.
9. Partenerii sunt obligati să deschidă conturi bancare dedicate Proiectului, în conformitate cu prevederile legale în materie în vigoare.
10. Partenerii sunt obligati să țină o evidență contabilă distinctă a Proiectului, utilizând conturi analitice dedicate pentru reflectarea tuturor operațiunilor referitoare la implementarea Proiectului, în conformitate cu dispozițiile legale.
11. Partenerii se vor consulta cu regularitate, fiecare având obligatia de a îl informa pe celălalt despre progresul în implementarea Proiectului şi de a furniza copii ale rapoartelor de progres şi financiare.
12. Beneficiarul se va asigura că propunerile pentru modificări ale proiectului care vizează activităţile, rezultatele, indicatorii și bugetul aferente fiecărui partener vor fi convenite prin consimțământ scris al fiecărui partener înaintea de solicitarea aprobării de către Autoritatea de Management.
13. Partenerii vor asigura desfăşurarea corectă a procedurilor de atribuire a contractelor de achiziţie publică care le revin, conform normelor în vigoare.
14. Partenerii sunt responsabili cu transmiterea cererilor de rambursare către Autoritatea de Management conform prevederilor contractului de finanţare.
15. Partenerii sunt responsabili, potrivit legii și prezentului acord de parteneriat, în situația recuperării cheltuielilor proprii afectate de neregulile identificate în cadrul proiectului conform notificărilor și titlurilor de creanță emise pe numele fiecaruia sau al amandurora de către Autoritatea de Management (AM).
16. În raporturile dintre părţi, fiecare parte răspunde doar pentru realizarea activităţilor ce îi revin şi nici una dintre părţi nu este în nici un fel răspunzătoare pentru activităţile realizate sau nerealizate de cealaltă parte.
17. Partenerii au obligația să păstreze toate documentele originale, inclusiv documentele contabile, privind activitățile derulate și cheltuielile eligibile efectuate, în vederea asigurării unei piste de audit adecvate, în conformitate cu regulamentele UE și naționale. Toate documentele vor fi păstrate până la închiderea oficială a Programului sau până la expirarea perioadei de durabilitate a Proiectului, oricare intervine ultima.
18. În termen de maximum 10 zile lucrătoare de la primirea de la Autoritatea de Management a contractului de finanțare/notificărilor/actelor adiționale semnate, Beneficiarul are obligația de a transmite fiecărui partener câte o copie a acestor documente.

**Art. 7. Articolul 7 “Plăți” se modifica si va avea urmatorul continut:**

##### **Art. 7. Plăți**

* 1. Plăţile pentru proiect vor fi făcute atât de către Beneficiar, cât și de către parteneri, din conturile deschise dedicate proiectului și în limita bugetului alocat pentru fiecare dintre aceștia.
  2. Cheltuielile efectuate de către Beneficiar/parteneri vor fi rambursate de către Autoritatea de Management pe baza documentelor justificative prezentate, în condițiile stabilite în contractul de finanțare.

**Art. 8. Articolul 8 “Achiziții publice” se modifica si va avea urmatorul continut:**

##### **Art. 8. Achiziții publice**

* 1. Achiziţiile în cadrul proiectului vor fi făcute de către Beneficiar sau de către fiecare membru al parteneriatului conform cererii de finanțare, cu respectarea legislației privind achizițiile publice, a condiţiilor din contractul de finanţare şi a instrucţiunilor emise de AM și/sau alte organisme abilitate.
  2. Orice procedura de achizitie publica va fi initiata in mod obligatoriu sub incidenta unei clauze suspensive care prevede posibilitatea de anulare a procedurii de atribuire a contractului, in sensul ca semnarea contractului este conditionata de aprobarea/obtinerea fondurilor necesare derularii contractului.
  3. Initierea procedurilor de achizitie publica aferente proiectului este conditionata in mod obligatoriu de aprobarea anterioara a “Formularului nr. 1 - Fişa de fundamentare a proiectului propus la finanţare/finanţat din fonduri europene” in scopul asigurarii fondurilor necesare implementarii proiectului.
  4. Semnarea contractelor de achizitie publica pentru prestari servicii/executie lucrari este conditionata in mod obligatoriu de aprobarea anterioara a “Formularului bugetar nr. 23 - Fişa proiectului finanţat/propus la finanţare din fonduri europene” in scopul asigurarii fondurilor necesare implementarii proiectului.
  5. In cazul in care, indiferent de motive, fondurile aferente procedurilor de achizitie nu vor fi alocate, Partenerul avand calitatea de autoritate contractanta isi va rezerva dreptul de a anula procedura de atribuire, fiind imposibilă semnarea contractului.

**Art. 9. Articolul 9 “Proprietatea” se modifica si va avea urmatorul continut:**

##### **Art. 9. Proprietatea**

* 1. Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.
  2. Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării prin PT, pe o perioadă de 5 ani de la finalizarea proiectului.
  3. Părţile au obligaţia să se asigure că nu vor desfăşura activităţi economice în scopul obţinerii de venituri/profit din echipamentele achiziţionate prin proiect, din documentațiile tehnico-economice elaborate sau din utilizarea infrastructurii/ aplicaţiilor informatice realizate, în afara activităţilor pentru care a fost finanţat proiectul prin acordarea dreptului de utilizare a acestora către terţe părţi (infrastructura şi echipamentele care fac obiectul proiectului finanţat prin fonduri publice nu pot fi utilizate în alt scop/cu altă destinaţie decât cea principală).

**Art. 10. Restul prevederilor Acordului de parteneriat rămân neschimbate.**

Prezentul act adițional s-a încheiat astăzi \_\_\_\_\_\_\_\_\_\_\_ în 2 (doua) exemplare identice, câte unul pentru fiecare parte.

Semnături

|  |  |  |  |
| --- | --- | --- | --- |
| **Partener 1** | Compania Nationala de Administrare a Infrastructurii Rutiere  Director General,  Cristian PISTOL | Semnătura | Data şi locul semnării  Bucuresti |
| **Partener 2** | U.A.T. Municipiul Bistriţa,  jud. Bistriţa-Năsăud  Primar,  Gabriel LAZANY | Semnătura | Data şi locul semnării |

**Director Directia Economica si Financiara,**

**Ionut MASALA**

**Director Directia Intretinere, Siguranta Circulatiei, Drumuri si Poduri**

**Cristian ANDREI**

**Director Directia Juridica**

**Andrei FILIPESCU**

**Sef Departament Avizare**

**Valeriu Zanfir**

**Viza pentru legalitate,**

**Sef Departament Obtinere Finantari,**

**Cristina AMARAZEANU**

**Direcţia Tehnica,**

**Lia IVASCU**

**Directia Economica,**

**Nicolae SCURTU**

**Directia Patrimoniu**

**Alina IONESCU**

**Direcţia Juridica, Resurse Umane, Achiziții Publice**

**Dumitru CINCEA**

**Viza pentru legalitate,**